Programme en Aktiwiteite | Footprints
Programme en Aktiwiteite
Dit verskaf aan ons baie genot omdat dit vir ons moontlik is om as 'n opvoedkundige toermaatskappy aan jou die beste moontlike buitelug ervaringe te bied. Elke aktiwiteit is ontwikkel om die buitelug as 'n klaskamer asook 'n bron van kennis te benut om sodoende die bestaande opvoedkundige programme te ondersteun, ten einde te verseker dat dit wat ons bied die uitkomsgeabsseerde sisteem ten volle ondersteun.
Met meer as sewe jaar se ondervinding, word elke program en aktiwiteit met jou veiligheid in ons gedagte georganiseer en aangebied. Ons is daartoe verbind om te verseker dat ons jou en jou toergroep met die grootste sorg hanteer, sodat jou ondervinding saam met ons net die beste is!
Ons Programme bestaan uit:
Belangstellingsprogramme wat 'n Olifant ervaring, 'n Eko ervaring, Water pretpark, Museum besoeke, Voëls van Eden, Apieland, Slang bewaringsarea, See ekologie, Tsitsikamma ekstravagansa en "Kringe- in-'n-bos"-toer insluit.
Spanbou aktiwiteite en speletjies
Oorlewing in die veld
As jy alreeds weet wat jy wil hê of jou eie program wil ontwikkel klik asseblief hier en ons sal jou dadelik help.
Oor ons Aand- en dagprogramme
Ons het drie aand- en dagprogramme ontwikkel wat 'n besliste moet is om te ervaar. Hierdie programme is so ontwikkel dat dit die sintuie betower, vermaak en beide leerder en opvoeders ewe veel opvoed. Neem asseblief 'n paar oomblikke om meer te wete te kom oor Die Storie van die Klein Karoo Program, ons Wildernis Tegniek Program en ons Navigasie (met 'n kompas) Program.
Die Storie van die Klein Karoo
Hierdie is 'n absolute juweel wat jy moet ervaar wanneer jy Oudtshoorn Klein Karoo besoek! Hierdie aandprogram sluit plaaslike akteurs en musikante in wat op 'n baie energieke wyse die lewe van mense wat oorspronklik in hierdie area gevestig was, uitbeeld. Deur middel van 'n ongeewenaarde vertoning sal jy die storie van Oudtshoorn, asoook die oorsprong van Veldskoendorp, hoor en sien.
Hierdie kabaret moet nie misgeloop word nie!
Wildernis Tegniek program
Ons Wildernis Tegniek Program is ontwikkel om jou op unieke wyse te help om te leer hoe om in die wildernis te oorleef. Ons het verskeie vaardighede ingesluit, waarvan elkeen jou kanse op oorlewing sal verhoog, insluitend:
Verskillende metodes en gevare verbonde daaraan om 'n vuur in die wildernis te maak
Praktiese raad om verskillende tipes skuilings te bou
Hoe om vars water in die wildernis te bekom
Hoe om veldkos voor te vind
Hoe om 'n sein te stuur wat soekgeselskappe bewus sal maak van waar jy jou bevind
Navigasievaardighede met 'n kompas
Navigasie gedurende die dag – sonder enige hulpmiddels
Basiese Eerstehulp beginsels, insluitende hoe om slangbyt te behandel, bloeding te stop, frakture ens.
Navigasie (met 'n kompas) Program
Daar is niks so angswekkend soos om in die wildernis te verdwaal nie. Selfs die geringste geluid klink soos 'n wilde dier wat jou dalk net dophou as 'n moontlike volgende maaltyd! Dit is waarom ons Navigasie (met 'n kompas) Program, wat geskik is vir alle ouderdomme, die volgende opwindende aktiwiteite insluit – waarvan elkeen jou onskatbare navigasievaardighede sal leer:
Rantsoen (Ratpack) maaltye
As jy enige navraag het, jou eie program wil ontwikkel of net n kwotasie benodig, klik asseblief hier!
Oor ons Besoekpunte
Ons programme en toere is wyd en ver oor Suid Afrika versprei, wat verseker dat ons in staat is om 'n wye verskeidenheid interessante besoekplekke in te sluit! Neem asseblief 'n oomblik om jou te vergewis van die verskillende besoekpunte waartoe ons toegang het as jy jou toer by ons bespreek.
"Kringe in 'n Bos" Toer
'n Informatiewe, begeleide stap deur dieselfde woud wat Dalene Matthee geïnspireer het om haar vier bos-romans oor die Knysna Bos: Sirkels in 'n Bos, Fiela se Kind, Moerbeibos en Droombos, te skryf. Elke boek is onderlê deur deeglike navorsing en tyd wat sy in die Knysna bos spandeer het. Die geleentheid om die vertelling te hoor van hoe dit gekom het dat Dalene geinspireer is, kan nie gemis word nie.
Olifante is een van die mees indrukwekkendste skepsels waarmee ons ons wêreld deel. Hierdie ervaring bied jou die geleentheid van 'n leeftyd om hierdie sagmoedige reuse aan te raak, te voer en af te neem. Woorde sal jou ontbreek as jy hulle stille grasie en uiterste grootte inneem.
'n Onbedorwe, kuslyn, indrukwekkende sandsteen hange wat toring bo die ingang na die Knysna meer, plate immergroen woude en die Outeniqua berge in die agtergrond… Hierdie Eko ervaring word beleef tydens 'n vaart op die Knysna veerboot. Hierdie asemrowende ervaring is tersefdertyd pret en opvoedkundig, terwyl die toergidse meegevoer word oor die wondere van die area.
Geniet warrelwind pret by die water pretpark! Hierdie aktiwiteit is 'n besliste moet en sluit pret vir elkeen in – of jy nou jonk van gees is of net jonk. Spat, spat!
Ons bied jou die geleenthied om oor die geskiedenis van 'n verskeidenheid aangeleenthede van ons land te leer, deur verskillende museums wat jy op toer saam met ons kan besoek. Daar is heelwat om van te kies, moet dus asseblief nie huiwer om ons te kontak om meer uit te vind nie.
Voëls van Eden
Ervaar die wêreld se grootste enkele vry-vlieende voëlhok, wat die tuiste van 3500 voëls is. Leerders en opvoeders is in staat om die voëls van die reservaat in hulle eie betowerende omgewing te sien, te ruik en te hoor. Om die gevoel van misterie te verdiep, is daar 'n stappie agter 'n waterval wat die gevoel en belewing van 'n wandeling in die tuin van Eden versterk.
Opvoeding skep bewuswording wat op sy beurt onafhanklike denke stimuleer oor aangeleenthede wat ons kinders sowel as volwassenes in die gesig gaan staar. Apieland se doel is om 'n bewuswording te kweek oor die lot van primate en is die wêreld se eerste vrylopende multi-spesie primaat reservaat. Ons moedig 'n besoek aan Apieland aan om sodoende eerstehands te beleef en te geniet en om meer te leer oor die diere.
Plettenbergbaai is die tuiste van een van die mooiste slangparke in Suid Afrika. Op 'n begeleide toer sal jy 'n besoek aan die inheemse slangput ervaar, 'n verskeidenheid buitelug uitstallings beleef, 'n groot koepel wat Suid-Afrikaanse en eksotiese slange huisves besoek en moet nie vergeet van die enorme luislange, water monitorre en krokodille nie! Verseker opwindend en fassinerend!
Die oseaan se vloer is een van die mees fassinerende en hemelse klaskamers beskikbaar, dit is waarom ons leerders en opvoeders aanmoedig om hierdie uitspappie te bespreek! Jy sal die voorreg beleef om die ekosisteem van 'n rotspoel van naderby te sien deur saam met opgeleide personeel te snorkel – praat van eerstehandse ondervinding!
Geniet die uitsig oor die manjefieke Tsitsikamma se inheemse reënwoud vanuit 30m hoë skerms. Die werklik asemrownde uitsig en voëllewe mag nie gemis word nie en die professionele gidse sal jou veilig hou EN inlig oor al die eienskappe van die bos-ekologie. As jy 'n navraag het, jou eie program wil ontwikkel of net 'n kwotasie benodig, klik asseblief hier!
Oor ons aktiwiteite
Elke aktiwiteit wat ons ontwikkel is met aandag aan detail ontwerp en word deur ons opgeleide personeel met die uiterste sorg aangebied, om jou te verseker dat jy 'n ervaring sal hê wat jy vir jare in die toekoms nog sal bewaar! Voel asseblief vry om ons wye verskeidenheid opsies te bekyk en te besluit watter aktiwiteite jou die beste sal pas in die tyd wat jy saam met ons gaan spandeer.
Ons Pionier Ervaringe opsie is 'n ongelooflike interaktiewe geleentheid wat kinders en opvoeders ewe veel geleentheid bied om die lewe te beleef soos wat dit lank, lank gelede was; van aantrek soos die Voortrekkers en koffiebone rooster, tot die maak en bak van roosterkoek en die bou van jou eie skuiling. Elke deel van hierdie aktiwiteit is outentiek. Die enigste moderne iets wat hier toegelaat word, is 'n kamera. Ons wil dit vir jou moontlik maak om te verseker dat jou herinneringe vir altyd bewaar sal bly!
Hindernisbane is nog altyd 'n nuttige manier om leerders aktief te betrek, terwyl 'n verskeidenheid vaardighede soos leervaardighede, grootspierontwikkeling, fyn motorise vaardighede, algemene koordinasie en kognitiewe vaardighede vasgelê word. Ons het seker gemaak dat ons hindernis bane nie net daardie vaardighede verbeter nie, maar jou prestasie uitdaag en jou die geleentheid bied om die uitgelate gevoel van oorwinning te ervaar - of dit nou is deur 'n uitdaging te voltooi, jou vrees vir hoogtes in die gesig te staar en baie meer.
Ons moedig leerders en opvoeders aan om betrokke te raak by hierdie ervaring van die grond af op! Jy sal meer leer oor kamele, van hulle gewig en gewoontes tot die doel van die kameel se boggel. Nadat jy alles geleer het wat daar oor die wondelike gedierte te lere is, is dit tyd om te ry! Ons beskou hierdie as ons "wildste" opvoedkundige ervaring!
Vir 'n verandering in pas, verruil ons land vir water! Jy kan die stille prag en bekoring wat die omgewing jou bied vanuit jou trapbootjie of jou visvang bootjie op 'n dam as jou uitkyk punt dophou, of jy mag selfs 'n rit na Rob-eiland en terug onderneem of in 'n veerboot op die Knysna meer vaar!
Spanbou aktiwiteite is 'n praktiese hulpmiddel om te help om roetine te vestig, leerders te leer hoe om as 'n span saam te werk en hulle die waarde te wys van hoe om mekaar te motiveer. Hierdie speletjies help leerders ook om gemaklik met hulle omgewing te voel en om spanwerk te kweek. O!, en het ons genoem dat ons spanbou aktiwiteite pret is? Selfs tieners, wat dikwels kreun by die gedagte, het 'n lekker tyd!
Stel jou voor dat jy van jou groep afgedwaal en hulle sodoende verloor het. Dit is laat in die nag, die wind huil en dit is baie koud. Wat jy nodig het is 'n bietjie skuiling vir die nag sodat jy kan rus en 'n plan kan formuleer vir die oggend… Ons skuilingbou aktiwiteit leer jou hoe om materiaal vanuit jou omgewing te gebruik sodat jy veilig en droog kan bly in 'n bedreigende situasie.
Om suksesvol te wees in 'n verfbaloorlog van multi-kleure amminusie benodig jy 'n goed- uitgewerkte strategie, fyn beplanning en effektiewe spanwerk. Hierdie aktiwiteit versterk nie alleenlik spanbande nie, maar dit bevorder positiewe en funksionele verhoudings. Daarby help dit deelnemers om hulle foute te identifiseer en te korrigeer, bring voorheen onontdekte talente in die kollig en bevorder kommunikasie vaardighede deur middel van versigtig beplande bewegings en voortdurende veranderende omstandighede. Ons speletjies wat onder volle toesig is, is ontwerp met 'n kinkel en elkeen is gestruktureer volgens die aantal en ouderdommme van die spelers, sodat almal 'n genotvolle tyd het.
Ons beveel dit baie sterk aan om wateraktiwiteite in jou program in te sluit omdat dit leerders dikwels help om hulle vrese te konfronteer, gemakliker te raak daarmee om hulle eie grense te strek, asook om hulle te help om gemaklik te voel met groter water areas. Ons moedig jou aan om van ons wye verskeidenheid te kies, of dit nou 'n ongeëwenaarde duik in ons waterval is, of die bou van jou eie vlot en daarmee dryf oor die dam of selfs om af te gly by ons doodsveragtende glydrade "foefie slides".
Ons oorlewingsaktiwiteite fokus daarop om jou te leer hoe om te oorleef in die wildernis totdat hulp by jou uitkom of jy jou pad terugvind. Hier sal deelnemers leer watter veld plante en diere jy sal gebruik as voeding en wat jy totaal moet vermy asook 'n paar wenke oor hidrering en skuiling. As jy 'n navraag het, jou eie program wil ontwerp of net 'n kwotasie verlang, klik asseblief hier.